|  |  |
| --- | --- |
| Ar dėl koronaviruso pandemijos yra stabdoma „Erasmus+“ programa? | Europos Komisija kol kas neplanuoja stabdyti programos, kadangi daugelis veiklų gali būti įgyvendintos nuotoliniu būdu (virtualūs susitikimai, mokymai nuotoliniu būdu, intelektinių produktų kūrimas, paraiškų rengimas ir pan.). |
| Kokie yra *force majeure* taikymo atvejai? | 2020-03-13 Europos Komisijos pozicija dėl COVID-19 poveikio programos „Erasmus+“ mobilumo veikloms:  EK gerbia visas izoliavimo priemones, kurių imasi valstybės narės. Komisija supranta, kad šios priemonės gali turėti įtakos studentų, mokinių ir kitų asmenų dalyvavimui „Erasmus+“ mobilumuose.  Dabartinė padėtis reiškia, kad kai kurie dalyviai negali išvykti į mobilumą arba negali grįžti į namus. Pandemijos akivaizdoje yra atsisakoma visų mobilumų. Siekdami reaguoti į susidariusią situaciją, įgyvendinant minėtas mobilumo programas, taikomas **maksimalus lankstumas**.  Nacionalinės agentūros (tarp jų ir Švietimo mainų paramos fondas) lanksčiai taikys *force majeure* principą svarstydamos kiekvieną individualų atveją dėl mobilumų įskaitymo ir patirtų nuostolių kompensavimo. |
| Ar gali būti pratęstas projekto dotacijos sutarties laikotarpis? | Dotacijos sutartys galės būti pratęstos (jei toks poreikis yra) maksimaliam 12 mėn. laikotarpiui, kaip nurodyta žemiau:  **2018 metų visų sektorių mobilumo projektų KA1 (24 mėn. trukmės) sutartis gali būti pratęsta** **12 mėn.**, t. y. **iki 2021 m. gegužės 31 d**. Maksimali galima projekto trukmė – 36 mėn.  **2018 metų KA107 projekto** **sutartis** (**26 mėn. trukmės) gali būti pratęsta** **12 mėn.**, t. y. **iki 2021 m. liepos 31 d**. Maksimali galima projekto trukmė – 38 mėn.  **2018 metų visų sektorių strateginių partnerysčių KA2 projektų sutartys (24 mėn. arba 30 mėn. trukmės) gali būti pratęsta** **atitinkamai 12 arba 6 mėn.** Maksimali galima projekto trukmė – 36 mėn.  Fondas gali patenkinti tokius prašymus tais atvejais, kai dotacijos gavėjas negalėjo įgyvendinti suplanuotų 2018 m. sutarties mobilumų, projekto partnerių susitikimų ir/ar kitų projekto veiklų dėl koronaviruso plitimo.  **2019 m.** dotacijų sutartys gali būti pratęstos taip, kaip numato dotacijos sutarties nuostatos.  Gavus Jūsų prašymus bus rengiami dotacijos sutarčių pakeitimai suderintam laikotarpiui. |
| Kaip *force majeure* atveju dokumentuoti nuostolius ir fiksuoti mobilumą „Mobility Tool+“ sistemoje? | 1. Būtinai išsaugokite dokumentus,   pagrindžiančius *force majeure* atvejį (oficialių Lietuvos ir atitinkamos šalies rekomendacijų momentines ekrano kopijas (angl. *printscreens)*, partnerių atsisakymą dalyvauti/priimti mobilumuose ir pan.).   1. Atlikite visus reikalingus veiksmus, siekiant   susigrąžinti patirtus nuostolius už neįvykusius mobilumus, ir tai dokumentuokite (pvz., susirašinėjimas raštu su kelionių agentūra ar viešbučiu dėl lėšų grąžinimo už nesuteiktas paslaugas, prašymas grąžinti užstatą už nuomojamą būstą ir pan.). Atkreipiame dėmesį, kad kompensuojamos gali būti tik faktinės mobilumo dalyvio patirtos išlaidos, kurios neviršija mobilumui skirtos dotacijos.   1. „Mobility Tool+“ sistemoje, mobilumo   dalyvio kortelėje fiksuokite *force majeure* atvejį. Tuomet MT+ sistema leis laisvai koreguoti duomenis: pakoreguokite veiklos trukmę, mobilumo biudžeto dalyje ranka įveskite faktines mobilumo dalyvio patirtas išlaidas už kelionę ir pragyvenimo išlaidas, pastabose nurodykite priežastį.  Išsamios, Europos Komisijos parengtos gairės kaip *force majeure* atveju fiksuoti mobilumus „Mobility Tool+“ sistemoje skelbiamos šioje [nuorodoje](https://webgate.ec.europa.eu/fpfis/wikis/pages/viewpage.action?pageId=465575042). |
| Ar bus didinama projekto dotacija dėl patirtų papildomų išlaidų? | Visais atvejais kompensuojamų išlaidų dydis negali viršyti skirtos dotacijos institucijai, kuri nebus didinama. |
| Ar gali būti kompensuotos išlaidos, nenumatytos dotacijos sutartyje? | Pripažinus *force majeure* atvejus gali būti kompensuojamos papildomos išlaidos pateikus mobilumo dalyvio pateiktus pagrindžiančius dokumentus bei dotacijos gavėjo pasirašytą deklaraciją, kad šių išlaidų negali padengti iš kitų šaltinių (pvz., draudimo, mobilumo organizavimui skirtų išlaidų ir pan.).  **Visais atvejais kompensuojamų išlaidų dydis negali viršyti skirtos dotacijos.** |
| Ar studijos nuotoliniu būdu gali būti užskaitytos kaip „Erasmus+“ mobilumas? | Šiuo metu daugelis priimančiųjų institucijų suteikia galimybę studentams tęsti studijas nuotoliniu būdu. Kai kuriais atvejais studentai jau yra grįžę į savo gimtąsias šalis, tačiau ir toliau studijuoja priimančiojoje institucijose. Atsižvelgiant į šias išimtines aplinkybes, 2020-03-19 Europos Komisija patvirtino, kad laikys tinkama bet kokią tokią nuotolinio mokymosi formą, jei ši veikla prisidės prie mokymosi rezultatų, numatytų studijų sutartyse, pasiekimo. Tikimasi, kad siunčiančiosios institucijos bus kiek įmanoma lankstesnės, kad studentams būtų pilnai pripažinti ECTS, įgyti studijų nuotoliniu būdu metu.  Pagal 2020-03-23 Europos Komisijos išaiškinimą, nuotolinio mokymosi procesas turi būti suderintas tarp siunčiančios ir priimančios institucijų, mokymosi rezultatai turės būti atitinkamai įvertinti ir užskaityti kreditai. Tik laikantis šių sąlygų studentui skirta „Erasmus+“ stipendija galės būti paliekama ir neprašoma grąžinti (nepaisant to ar nuotolinės studijos tęsiamos užsienyje ar grįžus į gimtąją šalį). Paliekant stipendiją papildomos išlaidos studentams nebus kompensuojamos.  **Dėmesio!** Kiekvieną atvejį siunčianti institucija nagrinėja atskirai, atsižvelgdama į turimą programos „Erasmus+“ finansavimą ir užtikrindama vienodą identiškų ar panašių atvejų traktavimą. |
| Ar absolventai, kurių „Erasmus+“ praktika buvo atidėta dėl *force majeure*, turės galimybę atlikti ją praėjus 12 mėn. laikotarpiui nuo studijų baigimo? | Atsižvelgiant į *force majeure* aplinkybes, išimties tvarka, laikotarpis, per kurį absolventas gali atlikti praktiką, prailginamas 6 mėn., t. y. iki 18 mėn. po studijų baigimo. |
| Šiuo metu turime kelis studentus, studijuojančius Italijoje, kurie kaip ir neplanuoja nutraukti savo „Erasmus+“ mobilumo bei grįžti atgal į Lietuvą. Ar turėtumėme nutraukti visų studentų mobilumus, ar visgi leisti studentams priimti sprendimą patiems? | Visais atvejais sprendimą dėl rekomendacijų mobilumo dalyviui priima projektą įgyvendinančios institucijos vadovas. Pilnametis mobilumo dalyvis, atsižvelgdamas į siunčiančios, priimančios institucijų bei Lietuvos ir atitinkamos šalies atsakingų nacionalinių institucijų rekomendacijas dėl užsikrėtimo prevencijos priemonių, priima asmeninį sprendimą dėl mobilumo tęsimo ar nutraukimo **apie tai raštu** informuodamas siunčiančiąją instituciją. |
| Ar nutraukus mobilumą reikės sugrąžinti stipendijos dalį už neišbūtą laikotarpį? | Nutraukus mobilumo laikotarpį turėtų būti perskaičiuotas stipendijos dydis. Už neišbūtą laikotarpį stipendijos dalis turės būti grąžinta siunčiančiajai institucijai. Taikant *force majeure* atvejį mobilumo dalyviams gali būti kompensuojami patirti nuostoliai (pvz., papildomos kelionės atgal į Lietuvą išlaidos, negrąžintas užstatas už gyvenamosios vietos nuomą mobilumo laikotarpio metu, pateikus dokumentus ar raštiškus įrodymus, kad buvo kreiptasi dėl patirtų išlaidų susigrąžinimo ir kt.). Atkreipiame dėmesį, kad gali būti kompensuojamos tik **faktinės** mobilumo dalyvio patirtos išlaidos, kurios neviršija mobilumui skirtos dotacijos, numatytos finansinėje sutartyje su dalyviu.  **Dėmesio!** Kiekvieną atvejį siunčianti institucija nagrinėja atskirai, atsižvelgdama į turimą programos „Erasmus+“ finansavimą ir užtikrindama vienodą identiškų ar panašių atvejų traktavimą. |
| Kokios yra rekomendacijos nuostolių prevencijai | * Su partnerinėmis institucijomis aptarkite ir   susitarkite dėl vėlesnio mobilumo galimybių.   * Jei buvo patirtos išlaidos, bet mobilumas   neįvyko, išsaugokite šį sprendimą pagrindžiančius dokumentus (pvz., partnerinės institucijos oficialų raštą dėl atsisakymo organizuoti susitikimą ar kursus, švietimo institucijos uždarymo dėl karantino ir pan.).   * Atlikite visus reikalingus veiksmus, siekiant   susigrąžinti patirtus nuostolius už neįvykusius mobilumus, ir tai dokumentuokite (pvz., kreipimasis raštu į kelionių agentūrą ar viešbutį dėl lėšų grąžinimo už nesuteiktas paslaugas, prašymas grąžinti užstatą už nuomojamą būstą ir pan.).   * Laiku informuokite mobilumo dalyvius apie   institucijos sprendimus, susijusius su mobilumo organizavimo pokyčiais. |
| Aktualios nuorodos | Aktualią informaciją dėl viruso plitimo galima rasti:   * URM konsulinės informacijos puslapyje <https://keliauk.urm.lt/> * Europos ligų prevencijos ir kontrolės centro interneto puslapyje <https://www.ecdc.europa.eu/en/geographical-distribution-2019-ncov-cases> * Europos Komisijos informacija interneto   puslapyje <https://ec.europa.eu/health/coronavirus_en>  ir https://ec.europa.eu/programmes/erasmus-plus/news/corona-virus-consequences-erasmus-and-european-solidarity-corps-mobility-activities\_en   * Programos „Erasmus+“   interneto puslapyje <https://erasmus-plius.lt/naujienos/svietimas/informacija-erasmus-programos-dalyviams-del-koronaviruso/> |